ועדת הפנים והגנת הסביבה, כנסת 20, פרוטוקול מספר 681, 2018-07-03 10:15

יואב קיש: בוקר טוב.

יואב קיש: אני מתכבד לפתוח את ישיבת ועדת הפנים והגנת הסביבה.

יואב קיש: על סדר היום תקנות כלי הירייה (הכשרה), התשע"ח-2018.

יואב קיש: אנחנו בדיון שני, אחרי שבדיון הראשון עלו מספר נושאים.

יואב קיש: הוגש נוסח מתוקן.

יואב קיש: הלכנו בהובלת המשרד לביטחון פנים ובהסכמתי למהלך מאוד משמעותי שלראשונה מתלה את קבלת הרישיון במבחן מעשי של תוצאות ירי.

יואב קיש: לתפיסתי, אם בא המשרד ואמר שבעיניו זה הדבר המקצועי והנכון, נראה לי מהלך נכון ואני אשמח לשמוע בעניין הזה גם גורמים חוץ ממשלתיים.

יואב קיש: נראה לי שבאופן בסיסי לא הייתי רוצה שיסתובב מישהו עם כלי נשק שלא מסוגל לעמוד ביעדים סבירים.

יואב קיש: לגבי הסבירים מתחילה השאלה ואין לי תשובה.

יואב קיש: אני לא יודע אם מה שהמשרד הגדיר כדרישה סבירה, האם זה באמת משקף .

יואב קיש: הייתי רוצה שלפחות 95 אחוזים מהמחזיקים, זו תהיה יכולת סבירה לעמוד ואולי לגבי אותם 5 אחוזים צריך לראות.

יואב קיש: אני לא יודע מה היום אחוזי המעבר של רישיון, אבל כל עוד לא היה מבחן, למעשה כל מי שבא והיה עומד בהדרכה והיה יורה, היה עובר אלא אם היה משהו קיצוני שהבוחן יכול היה להצביע עליו באותה סיטואציה.

יואב קיש: אני גם לא יודע אם בתקנות הקודמות זה היה.

יואב קיש: הנקודה העיקרית היא שהוספנו מבחן מעשי שיש לו תוצאה, שאנחנו מתייחסים לתוצאה שעד היום לא עשינו.

יואב קיש: שמתי סימן שאלה היכן אני חושש.

יואב קיש: אני חושש שלא נלך למבחן שבו נכשלים יותר מדי אנשים וזאת שאלה שאני אשמח לשמוע התייחסויות.

יואב קיש: הנושא השני הוא כל מיני הערות שעלו במהלך הדיון הקודם, בעיקר שילוב אם זה לתחרות, אקדחים, רובים, ואמרנו שנכניס את זה, ומדריכים, שגם זה ייכנס לתקנות.

יואב קיש: הבנתי שהנושא הזה הוסדר.

יואב קיש: בהמשך לזה גם ההדרכות עצמן, לראות שמשך ההדרכה, התוכן שלה מתאים לזמנים ולראות שזה מסתנכרן גם עם אותם מדריכי ירי שנמצאים במטווחים.

יואב קיש: אני מציע שאנחנו נקריא ואני אשמח לעצור להתייחסויות עת נגיע לדברים הרלוונטיים.

עידו בן יצחק: הגדרות בתקנות אלה – "הכשרת ריענון" – הכשרה תקופתית לפי תקנה 3(ב), (ג), (ד), (ה), (ו).

עידו בן יצחק: "הרשאה" – הרשאה הניתנת לפי סעיפים 9(ב), 10(ב), 10א(ב) ו-10ג(ב) לחוק.

עידו בן יצחק: "הרשות המוסמכת" – כמשמעותה בסעיף 11 לחוק.

עידו בן יצחק: "מדריך ירי" – מי שקיבל רישיון לשמש מדריך ירי לפי סעיף 5ד לחוק.

עידו בן יצחק: "רישיון" – רישיון הניתן לפי סעיפים 4, 5(א) ו-10ג(ג) לחוק.

עידו בן יצחק: תקנות אלה קובעת הוראות לגבי ההכשרה הנדרשת לצורך מתן רישיון או הרשאה ולצורך המשך החזקתם או חידשום מזמן לזמן.

עידו בן יצחק: לא יינתן רישיון כאמור בסעיף 5ג לחוק ולא תינתן הרשאה ללא הכשרה מתאימה לסוג הרישיון או ההרשאה לפי המפורט בתוספת הראשונה.

יואב קיש: זאת אומרת שאנחנו בתוספת הראשונה והשנייה נראה את כל הפרטים.

יואב קיש: בעצם הפרדנו את זה.

יואב קיש: פסקה (ג) לא הייתה קיימת בהצעה הקודמת.

יואב קיש: אמרנו שקבלת רישיון, שזה פעם בשלוש שנים, זה נשאר, והוספנו לבקשת המשרד והמשטרה שרצתה יותר, והמשרד שרצה יותר, ואני שרציתי פחות, בסוף התכנסנו לסעיף (ג) שמדבר על עוד ריענון באמצע התקופה של הרישיון.

יואב קיש: אני אמנם לא מקצועי אבל דיברנו על שיקולים של עומס ואולי ריא במידה מסוימת על בעלי הרישיון.

עידו בן יצחק: הכשרת ריענון לצורך המשך החזקה ברישיון, למעט רישיון הניתן לפי סעיף 10ג(ג) לחוק תתבצע במהלך השנה השנייה לתקופת תוקפו של הרישיון ותהיה כמפורט בפרט 1 בחלק א' לתוספת השנייה.

עידו בן יצחק: פקיד רישוי ישלח הודעה על מועד ביצוע הכשרת ריענון, לפי תקנת משנה זו.

יואב קיש: מה זה 10ג(ג)?

קריאה: מאבטחים.

אלכס זוהר: עמותה לקידום תרבות הנשק.

אלכס זוהר: יש כאן הגדרה שמבלבלת הכול.

אלכס זוהר: אין דבר כזה הכשרת ריענון.

אלכס זוהר: יש או הכשרה בסיסית או ריענון.

אלכס זוהר: הכשרת ריענון, לא קיים.

עידו בן יצחק: עכשיו תהיה.

אלכס זוהר: זאת טעות וזה לא נכון.

אלכס זוהר: זה מבלבל.

אלכס זוהר: מקצועית זה לא נכון.

יואב קיש: הבעיה שלך היא השם?

אלכס זוהר: השם הזה מבלבל כי אחר כך קשה מאוד למה מתייחסות התקנות, לאיזה סוג של אימון.

אלכס זוהר: יש הכשרה בסיסית ויש ריענון.

אלכס זוהר: כך זה עובד בהדרכה.

יואב קיש: אם זאת טרמינולוגיה, במקום לקרוא לזה הכשרת ריענון - - -

אלכס זוהר: זה גם מהותי

יואב קיש: מבחן ריענון.

יואב קיש: לא יודע.

יואב קיש: נגיע לזה בהמשך.

קריאה: אפשר לקרוא לזה ריענון לצורך הכשרה, אם זה יספק אותך.

עידו בן יצחק: הכשרת ריענון לצורך חידוש רישיון, למעט רישיון הניתן לפי סעיף 10ג(ג) לחוק תהיה כמפורט בפרטים 2 ו-3 בחלק א' לתוספת השנייה.

עידו בן יצחק: פקיד רישוי ישלח הודעה על מועד ביצוע הכשרת ריענון, לפי תקנת משנה זו.

יואב קיש: מה זה סעיף 10ג(ב)?

מאיר פוקס: מאבטחים.

מאיר פוקס: 10ג(ג) זה רישיון למאבטחים ו-10ג(ב) הוא הרשאה למאבטחים.

מאיר פוקס: זאת אותה אוכלוסייה.

יואב קיש: אנחנו מחריגים את אוכלוסיית המאבטחים כי להם יש הדרכה נפרדת.

מאיר פוקס: עוד מעט נתייחס אליהם.

עידו בן יצחק: הכשרת ריענון לצורך המשך החזקה בהרשאה או חידושה, למעט הרשאה לפי סעיף 10ג(ב) לחוק, תתבצע אחת לשנה ותהיה כמפורט בפרט 2, בחלק א' לתוספת השנייה.

יואב קיש: אחת לשנה?

יואב קיש: למה אחת לשנה?

מאיר פוקס: זה מתייחס לעובדים בארגון חמוש.

מאיר פוקס: זה גם קיים היום .

יואב קיש: איפה אתה רואה שזה כתוב?

אמיר אוחנה: למעט הכשרה לפי סעיף 10ג(ב).

אמיר אוחנה: מה זה?

יואב קיש: זה למעט.

יואב קיש: אתה מחריג את זה.

מאיר פוקס: אני מתייחס להרשאה.

מאיר פוקס: לא לרישיון.

מאיר פוקס: לפני כן הגדרנו מהי הרשאה.

מאיר פוקס: הרשאה זה לא לאדם פרטי שמוציא רישיון.

מאיר פוקס: ההרשאה היא לעובדים בארגון חמוש ולהם גם היום יש הרשאה.

יואב קיש: הבנתי.

יואב קיש: קודם דנו בהחזקה ברישיון ועכשיו בהרשאה ברישיון.

מאיר פוקס: כן.

יואב קיש: מה ההבדל בין החזקה ברישיון לבין הרשאה ברישיון?

מאיר פוקס: החזקה ברישיון זה מתייחס לאדם פרטי.

מאיר פוקס: לאדם פרטי יש רישיון, הוא מקבל רישיון, הוא עובר הכשרה ראשונית והוא עושה עכשיו ריענון במהלך השנה השנייה והכשרה לצורך חידוש כל שלוש שנים.

מאיר פוקס: הרשאה מתחדשת כל שנה לעובדים בארגון חמוש.

יואב קיש: יש לנו הכשרת ריענון להרשאה ברישיון.

מאיר פוקס: נכון.

יואב קיש: המסה הגדולה היא הכשרת ריענון להחזקת רישיון.

מאיר פוקס: כן, להחזקה ולחידוש.

יואב קיש: אבל כאן אתה מערב את כל הדברים ביחד.

יואב קיש: זה ממש לא ברור.

יואב קיש: כאן אני מתחבר למה שהוא אמר קודם.

יואב קיש: בוא נעשה איזושהי הגדרה של המושגים האלה.

יואב קיש: יש לנו הכשרת ריענון, יש לנו רישיון שזה רישיון להחזקה ומה זה הרשאה?

מאיר פוקס: אני חושב שהדברים די ברורים.

מאיר פוקס: יש תוספת ראשונה אליה נגיע עוד מעט.

מאיר פוקס: היא מדברת על פעם ראשונה שאדם מקבל רישיון או הרשאה.

מאיר פוקס: זו תוספת ראשונה.

יואב קיש: רישיון או הרשאה.

יואב קיש: יש הבדל בין רישיון להרשאה.

מאיר פוקס: נכון.

יואב קיש: תסביר את ההבדל בין שני הדברים האלה.

מאיר פוקס: רישיון זה לאדם פרטי.

מאיר פוקס: הרשאה זה לעובד בארגון חמוש שיש לו הרשאה שמתחדשת כל שנה.

יואב קיש: הבנתי.

יואב קיש: אנחנו גם מתעסקים בהרשאות?

מאיר פוקס: כן.

מאיר פוקס: בהחלט.

יואב קיש: תקנות להרשאות?

יואב קיש: גם בפעם שעברה?

מאיר פוקס: כן.

בוסנה מהרט דסה: זה היה.

מאיר פוקס: יש הכשרה ראשונית ויש הכשרת ריענון.

מאיר פוקס: הכשרת ריענון, אם אנחנו מדברים על רישיון - - -

יואב קיש: הבנתי.

יואב קיש: מה שבלבל אותי זה הרישיון וההרשאה.

עידו בן יצחק: הפירוט של ההבדלים בין סוגי הריענונים בא לידי ביטוי בתוספות.

יואב קיש: זאת ההרשאה.

יואב קיש: לא קשור לרישיון.

מאיר פוקס: אלה המאבטחים.

עידו בן יצחק: הכשרות נוספות למי שלא עמד בהכשרה, תוקף אישור לגבי המבחן העיוני והחובות החלות על מי שלא ביצע הכשרת ריענון או לא עמד בהכשרת ריענון יהיו לפי הפרט הנוגע לעניין בתוספת הראשונה או השנייה.

יואב קיש: זה לשניהם.

יואב קיש: דרך אגב, לקחתם את אותו מודל גם להרשאה?

יואב קיש: אמרתם שכל שנה יהיה משהו?

מאיר פוקס: לא.

מאיר פוקס: ההרשאה היא אותו הדבר.

יואב קיש: לא השתנתה?

מאיר פוקס: לא השתנתה.

יואב קיש: מההצעה הקודמת שלכם?

מאיר פוקס: כן.

יואב קיש: זה לא מה שהיה קודם.

בוסנה מהרט דסה: לגבי ההרשאה לא השתנה כלום.

יואב קיש: מה ששינינו, זה רק את הרישיון.

בוסנה מהרט דסה: נכון.

עידו בן יצחק: הכשרה במטווח קליעה

דבי גילד חיו: אני רוצה להתייחס לסעיף 3.

דבי גילד חיו: עכשיו?

יואב קיש: בסוף.

יואב קיש: נסיים את ההקראה.

עידו בן יצחק: מנהל מטווח קליעה, או מי מטעמו, יזהה את המבקש לעבור הכשרה לפי התוספת הראשונה באמצעות תעודת זהות או תעודה רשמית מזהה אחרת.

עידו בן יצחק: מנהל מטווח קליעה יוודא, באמצעות מדריך ירי, שכלי הירייה שבו משתמש מי שעובר הכשרה תקין וניתן לירות בו.

יואב קיש: מה קורה עם מי שעבר והוא פג תוקף ברישיון אבל הוא רוצה לחדש?

יואב קיש: הוא יכול?

יואב קיש: הוא קיבל שלושה חודשים, היה בחוץ לארץ.

יוסי מנשה: הוא מקבל רישיון זמני כדי לעשות את החידוש.

יוסי מנשה: זה נכנס לתוך התוקף הזה.

יואב קיש: איך מקבלים רישיון זמני?

יוסי מנשה: מי שפג לו התוקף, פונה ללשכה.

יוסי מנשה: הלשכה שולחת לו רישיון זמני.

יואב קיש: לשישה חודשים.

אמיר אוחנה: עד איזו תקופה?

אמיר אוחנה: אם הוא פונה 10 שנים אחרי כן?

אמיר אוחנה: מה התקופה?

אמיר אוחנה: מה הגרייס.

יוסי מנשה: אנחנו מאפשרים חידוש עד שלושה חודשים מיום תוקף הרישיון כדי שהוא יוכל לחדש אותו.

קריאה: ללא צורך בהוכחת עילה.

יוסי מנשה: ללא צורך בהוכחת עילה.

יוסי מנשה: בוודאי.

יואב קיש: זה מעט מדי.

יוסי מנשה: יש שלושה חודשים לפני ויש שלושה חודשים אחרי.

אמיר אוחנה: מה קורה עם רישיון נהיגה למשל?

יוסי מנשה: רישיון נהיגה, זה שנה.

יואב קיש: רישיון רכב.

יעל כהן-פארן: רישיון רכב, אם אתה לא עושה ביום, אין לך רישיון רכב.

יואב קיש: אני מסכים עם חבר הכנסת אוחנה, אתה יכול מצדי לתת זמני אפילו פחות משישה חודשים, אתה יכול לתת זמני לשלושה חודשים אבל תן יותר זמן.

יואב קיש: הבן אדם היה בחוץ לארץ שנה, הוא חוזר ועכשיו הוא פספס את זה.

אמיר אוחנה: פעם זה היה שנה.

יוסי מנשה: סליחה, אני מצטער, אף פעם זה לא היה שנה.

יוסי מנשה: אני 20 שנים באגף.

יוסי מנשה: פעם פג תוקף הרישיון, מיד להפקיד את הנשק.

יוסי מנשה: אפשרנו לחדש את הרישיון תמיד שלושה חודשים.

יוסי מנשה: היות ובנקודה הזאת אנחנו רוצים שאנשים יחדשו את הרישיון בזמן ושולחים להם התראות - - -

יואב קיש: אתה לא נתקל בבעיות שאנשים אומרים שהם לא היו בארץ, שכחו, לא ידעו, לא קיבלו?

יוסי מנשה: כל נתון נבדק לגופו.

יוסי מנשה: זה לא שחור-לבן.

יוסי מנשה: אם מישהו היה בחוץ לארץ, מנחים אותו מה צריך לעשות ומציינים את זה במערכת.

יוסי מנשה: ברגע שאנחנו קובעים מסגרת והציבור יודע, זה גם קל לעקוב אחרי זה.

יוסי מנשה: אנשים יודעים ויש סדר בדברים האלה.

יואב קיש: אנחנו מדברים על מצב שבו מישהו "פספס" את המסגרת ועברה תקופת זמן סבירה.

יוסי מנשה: הוא פונה והוא יטופל פרטנית.

יואב קיש: שלושת החודשים מופיעים כאן?

יואל הדר: זה לא קשור לתקנות.

יואב קיש: אני מבקש שתבחנו את זה.

יואב קיש: אני לא רואה סיבה אם מישהו עד חצי שנה.

יואב קיש: אתה נותן זמני לחצי שנה, נכון?

יואב קיש: לכמה זמן אתה נותן זמני?

יוסי מנשה: מי שפג תוקף הרישיון, למעשה פג תוקף הרישיון.

יואב קיש: אחרי חודש הוא מבקש לחדש.

יואב קיש: לכמה זמן אתה נותן לו את הרישיון?

יוסי מנשה: אני נותן לו את הרישיון מתוקף הרישיון שלו עוד שלושה חודשים.

יוסי מנשה: זאת אומרת, אם הוא אחרי חודש, הוא מקבל את זה לחודשיים כי המטרה שלי היא לסיים את התהליך.

יואב קיש: אתה מגביל אותו.

יואב קיש: אתה לא נותן לו ללכת לעשות.

יוסי מנשה: בוודאי.

יוסי מנשה: הוא מחזיק נשק ללא רישיון תקף וזו עבירה פלילית.

יוסי מנשה: אין לי כוונה להפוך את הציבור לעבריינים פליליים.

יוסי מנשה: אז אני מאפשר לו.

יוסי מנשה: פג לך תוקף הרישיון, לא נורא, קח, יש לי איקס זמן, שלושה חודשים לחדש את הרישיון.

יואב קיש: זאת אומרת, אתה אומר לי שמי שפספס את תוקף הרישיון פלוס שלושה חודשים, גמרנו, איבד את הרישיון.

יוסי מנשה: לא.

יוסי מנשה: הוא לא איבד את הרישיון.

יואב קיש: זה מה שאתה אומר.

יוסי מנשה: היות ומתן נשק לציבור היא לא זכות מוקנית והוא חייב לענות לתבחין מזכה, מי שפספס את הרישיון ולא עומד בתבחין מזכה, אני לא יכול לתת לו.

יואב קיש: מה זה התבחינים המזכים?

יוסי מנשה: רשימת התבחינים, כל אדם שמחזיק נשק - - -

מאיר פוקס: כדי שאדם יקבל רישיון הוא צריך לעמוד בתבחין.

מאיר פוקס: התקנות האלה לא מתמודדות עם מה קורה - - -

יואב קיש: הבנתי.

יואב קיש: אני שואל שלא קשור לתקנות.

מאיר פוקס: לא קשור לתקנות.

מאיר פוקס: אדם פרטי שרוצה רישיון, הוא צריך לעמוד בדרישות סף ובתבחינים.

יואב קיש: מה קורה למי שלא חידש אחרי שלושה חודשים ובא אחרי שלושה חודשים ויום או אחרי ארבעה חודשים ורוצה לחדש את הרישיון?

מאיר פוקס: אדם שבא אחרי שפג לו תוקף הרישיון, הוא מגיש בקשה.

מאיר פוקס: הוא צריך לשלם אגרה.

מאיר פוקס: תלוי אם הוא החזיק בנשק, הוא צריך לשלם אגרה ולהפקיד את הנשק.

מאיר פוקס: בעיקרון בודקים אם הוא עומד בתבחין.

מאיר פוקס: אם הוא עומד בתבחין, מאפשרים לו לחדש את הרישיון בכפוף להכשרה שהוא היה צריך לעבור ולתשלום אגרה או כפל אגרה.

יואב קיש: הוא הפקיד את הנשק ושילם אגרה.

יואב קיש: עכשיו מה?

בוסנה מהרט דסה: רישיון זמני.

יואב קיש: רישיון זמני ועם זה הוא מקבל את הנשק בחזרה?

מאיר פוקס: כן.

קריאה: לא.

קריאה: זה לא נכון.

קריאה: חברים, בואו נדייק.

אלכס זוהר: במילים פשוטות, הוא צריך להוציא רישיון חדש כאילו שמעולם לא היה לו.

קריאה: בדיוק.

קריאה: זה המצב.

יוסי מנשה: הנתונים שנאמרים כאן הם לא מדויקים.

יואב קיש: תענה על השאלה שלי.

יואב קיש: מה קורה למי שאחרי ארבעה חודשים הפקיד את הנשק ועכשיו רוצה להוציא את הרישיון והוא עונה לתבחין?

יוסי מנשה: מחודש לו הרישיון.

אמיר אוחנה: בכפוף לתבחין.

יוסי מנשה: הוא עומד בתבחין.

אמיר אוחנה: אז למה הוא לא מדייק?

אמיר אוחנה: הוא מדייק.

יוסי מנשה: הוא אמר שהוא מתחיל את כל ההליך מחדש.

יואב קיש: מה הוא עושה?

יואב קיש: מה זה תבחין?

יואב קיש: תן לי דוגמה לתבחין.

יוסי מנשה: מגורים בישוב זכאי.

יוסי מנשה: מדריך ירי.

יוסי מנשה: מורה דרך.

יואב קיש: מה עם התבחינים שיש לכם משנת 90 ומשהו?

יוסי מנשה: התבחינים עודכנו בדצמבר 2016.

אמיר אוחנה: מה עם תבחין משמר?

מאיר פוקס: תבחין משמר, זה אדם - - -

יואב קיש: הוא מאבד את זה?

מאיר פוקס: כן.

מאיר פוקס: תלוי.

יואב קיש: אתה אומר לי שאם למישהו היה תבחין ישן, החזיק 20 שנים אקדח ואיחר בשלושה חודשים, לא הגיע הדואר, קרה משהו - - -

מאיר פוקס: איחר ביום כי הוא צריך להפקיד אותו.

יואב קיש: לא.

יואב קיש: הוא אומר לך לא.

מאיר פוקס: הוא חייב.

מאיר פוקס: אין דבר כזה.

יואב קיש: רק אחרי שלושה חודשים.

מאיר פוקס: זה לא מה שקורה בפועל.

יואב קיש: עבר הרישיון בשלושה חודשים והיה לו תבחין ישן, אני לא מדבר על מגורים, כשהוא יבוא לחדש, אתה תאמר לו, סליחה, תמכור את האקדח, אתה לא מקבל רישיון.

מאיר פוקס: זה מה שהם אומרים.

יוסי מנשה: זה לא קביל.

יוסי מנשה: אני מצטער.

מאיר פוקס: אנחנו בוחנים מה הסיבה בשלה הוא לא חידש רישיון.

יואב קיש: לא משנה.

יואב קיש: הוא יאמר לך שהוא לא קיבל הודעה בדואר.

יואב קיש: הוא יגיד לך שהוא היה בחוץ לארץ או הוא שהיה במשבר ואיבד כספים או פוטר מהעבודה.

יואב קיש: מה זה משנה?

אמיר אוחנה: הוא לא עבר עבירה.

יואב קיש: אני מבר על פרק זמן סביר.

יואב קיש: בטח חצי שנה.

בוסנה מהרט דסה: עד חצי שנה?

יואב קיש: לפחות חצי שנה מסוף הרישיון.

יואב קיש: לא יכול להיות מצב כזה שאתם מבטלים לבן אדם רישיון.

בוסנה מהרט דסה: זאת לא תקופה שקוטעת את הרצף והוא כן נכנס לאותן הוראות לגבי משך ההחזקה.

בוסנה מהרט דסה: כל עוד מדובר באדם שחידש מדי תקופה ועמד בהוראות של הרשות המוסמכת, זאת לא תקופה שמצדיקה שנקטע לו את הרצף ולא נחדש לו את הרישיון, גם אם כיום אין לו עילה, אותן עילות שאנחנו מכירים בהן.

בוסנה מהרט דסה: זאת אומרת, אדם כמו שאתה מתאר אותו, האגף כן יפעל לחדש לו את הרישיון.

מאיר פוקס: בפועל זה לא קורה.

יואב קיש: כמה מקרים כאלה יש?

יואב קיש: אתם יודעים לומר כמה?

מאיר פוקס: אני לא יודע.

יחיאל טובול: עשרות.

יואב קיש: עשרות בשנה?

יחיאל טובול: כן.

יואב קיש: שלא קיבלו דואר, לא שמו לב וכולי.

קריאה: או שלא שולחים לכם הודעה.

יוסי מנשה: אני מבקש להגיב.

יוסי מנשה: נושא הדואר, כמו שאתה אמרת, יש בעיה אבל חשוב לומר שהיום כל הודעות החידוש, נשלח מסרון לבן אדם או במסרון בפלאפון והודעת דואר אלקטרוני ואנחנו דואגים לעדכן אותו באופן שוטף.

יואב קיש: מצוין.

יוסי מנשה: ארבע פעמים לפני תום תוקף הרישיון.

יוסי מנשה: שלושה חודשים, חודשיים, חודש ושבועיים.

יואב קיש: אני שמח מאוד שאתם עושים את זה.

יואב קיש: כך צריך לעשות.

יואב קיש: אנחנו מדברים על תקופת זמן סבירה מבחינתי ולכן זה לא משנה, תעדכנו אותו גם מאה פעמים.

יואב קיש: בסוף עדיין יש לו את הזכות, ואני רואה את זה כזכות, לא לבוא אחרי שלושה חודשים ולהספיק, על טעויות כאלה ואחרות שהן סבירות.

יואב קיש: לא אמרתי אדם ששנתיים לא בא ולא חידש רישיון.

יואב קיש: אמרתי, לא על שלושה חודשים אלא על חצי שנה.

יואב קיש: חצי שנה זה בעיני זמן מינימלי ואני לא חושב שאתם יכולים לקחת לבן אדם רישיון אם הוא פספס, גם אם שלחתם לו מאה הודעות ולא ארבע.

יואב קיש: חצי שנה, אין שום סיבה לעשות את זה.

ליאור חיימוביץ: אדוני היושב ראש, הערה קצרה.

ליאור חיימוביץ: כמו שהעיר סגן ראש האגף, המצב החוקי הקיים הוא שבאמת החזקת נשק ללא רישיון היא עבירה פלילית ויכול להיות שצריך לשנות את המצב החוקי.

ליאור חיימוביץ: זה כפוף לתיקון חקיקה שזה באחריותך, בין היתר.

יואב קיש: לא, זה באחריותכם.

ליאור חיימוביץ: אני צוחק.

ליאור חיימוביץ: מלבד זה, אני רוצה להזכיר, זה גם אמר השר בדיון הקודם, שהמהלך הזה של תקנות ההכשרות הוא תנאי למהלך של הרחבת התבחינים, הרחבה מאוד מאוד גדולה שאנחנו מתכוונים לבצע.

ליאור חיימוביץ: אני יכול לומר שגם הנושא הזה של התבחין המשמר ייבחן במסגרת ההרחבה הגדולה של התבחינים.

יואב קיש: אני תכף אומר לך מה אני אעשה.

אמיר אוחנה: להערה הזו, חייבים להדגיש שלא דין מי ששכח לחדש את הרישיון מסיבה כזו או אחרת, גם אם היא לא מוצדקת, כדין מי שהלך והשיג נשק שלא כחוק.

יואב קיש: ברור.

יואב קיש: זה לא אותו דבר.

אמיר אוחנה: זו אותה עבירה.

יואב קיש: לא, זאת לא אותה עבירה.

אמיר אוחנה: מבחינת ההדרה הפלילית.

יואב קיש: זה נושא שאני אתייחס אליו.

יואב קיש: נא להמשיך בהקראה.

עידו בן יצחק: מנהל מטווח קליעה, או מי מטעמו, ידווח לפקיד הרישוי באופן מקוון במערכת המחשוב, על כלי ירייה שנבדק ונמצא שאינו תקין ולא ניתן לירות בו, והמהווה סכנה למשתמש בו ולציבור.

מאיר פוקס: אני מבקש להוסיף גם כאן "או מי מטעמו".

מאיר פוקס: כתוב מנהל מטווח קליעה ינהל.

מאיר פוקס: כמו שרשום בסעיפים אחרים, להוסיף גם כאן "או מי מטעמו".

יואב קיש: נראה לי בסדר.

אלכס זוהר: ובנוסף לאותו סעיף שמנהל המטווח יהיה מחויב לתת לאותו מתאמן את התדפיס המלא שלו.

יואב קיש: התוצאות שלו?

אלכס זוהר: כן.

יוסי מנשה: מישהו מנע ממנו לתת?

אלכס זוהר: לא מנע.

אלכס זוהר: יהיה מחויב.

אלכס זוהר: שלא יגיד שהוא לא רוצה לתת לו את התדפיס.

יוסי מנשה: אין מצב כזה.

יואב קיש: הוא צודק.

יואב קיש: הדוח הזה שהמתאמן בא ועל סמך זה פוסלים לו או לא פוסלים לו, מאשרים לו או לא מאשרים לו, שייתן לו העתק מזה.

יוסי מנשה: זה מתבצע.

יוסי מנשה: לא שמעתי שמנהל מטווח מנע ממתאמן לקבל את התוצאה שלו.

יואב קיש: אני אתקן את זה.

יואב קיש: לא בכל מקרה, כדי לא להעמיס.

יואב קיש: במקרים שנכשל, הוא יהיה חייב לתת לו את הדוח.

יוסי מנשה: הוא מקבל.

מאיר פוקס: חברים, אני גם בעל מטווחים, תרשו לי.

מאיר פוקס: כל אדם שמסיים את האימונים, ברישיון שלו יוצא עם חתימה שהוא עבר את המטווח.

יואב קיש: זה כשהוא עבר.

יואב קיש: וכשהוא לא עבר?

מאיר פוקס: כשהוא לא עבר, יש משוב, הוא נכנס לשיחה עם מנהל המטווח, מקבל את התוצאות למה ואיך.

יואב קיש: משהו בכתב?

מאיר פוקס: ודאי.

יואב קיש: אין לך בעיה לתת למי שנכשל.

מאיר פוקס: הוא מקבל את זה.

יואב קיש: מי שעבר, לא מעניין.

יואב קיש: אני מבקש להוסיף שבמידה והמועמד נכשל, מנהל המטווח יהיה מחויב להעביר לו דוח שיציין מדוע הוא נכשל.

דבי גילד חיו: אני רוצה להתייחס לתת סעיף הקודם, לגבי האיחור ברישיון.

יואב קיש: זה לא כאן.

יואב קיש: זה משהו שדיברנו בלי קשר לכאן.

דבי גילד חיו: מה שדיברתם לפני שתי דקות, על בן אדם שמאחר ברישיון, לאפשר לו בכל זאת חצי שנה.

דבי גילד חיו: בעיני מדובר בפרק זמן שרירותי לגמרי.

יואב קיש: נכון.

יואב קיש: סביר.

יואב קיש: פרק זמן סביר.

דבי גילד חיו: בעיניך סביר, בעיני לא.

יואב קיש: כשתהיי חברת כנסת, תצביעי נגד.

ישי פולק: בנושא של התעודה, בתוספות אתה תראה שרשום ובתנאי שמנהל המטווח סימן וי בתוכנה שהוא עבר.

ישי פולק: גם המסמך שהוא עבר, גם הטופס שהוא עבר, משמש אותו כהוכחה אחר כך במידה ומנהל המטווח שכח או לא רשם את ה-וי שהוא עבר וכתוצאה מכך נמנע חידוש רישיונו כי הוא לא עבר את הכשרת הריענון כפי שרשום.

יואב קיש: טעות טכנית יכולה למנוע חידוש.

ישי פולק: טעות טכנית יכולה למנוע חידוש.

ישי פולק: על מנת להוכיח, צריך לתת את הטופס הזה.

יואב קיש: היום הם חותמים במקום.

ישי פולק: יש חתימה על הרישיון, אבל בריענון אין חתימה על הרישיון.

ישי פולק: רק בחידוש.

ישי פולק: היות ובריע

ישי פולק: נון התנאי הוא שיהיה וי בתוכנה, יש מקום לסמן וי.

יואב קיש: אם כן, גם בריענון יחתום.

יואב קיש: למה אמרתי ללכת רק למי שנכשל?

יואב קיש: חשבתי שמי שעבר, מקבל חתימה ונגמר הסיפור.

יואב קיש: בחידוש הוא נותן לו חתימה?

יוסי מנשה: כן.

יואב קיש: שייתן לו גם בריענון.

יואב קיש: או חתימה או מסמך.

יואב קיש: אני לא רוצה להיות במצב שאני עשיתי ריענון, הכול בסדר, הלכתי ועכשיו שוללים לו את הרישיון כי לא עשיתי ריענון.

יואב קיש: נראה לכם הגיוני?

ישי פולק: לכן צריך או חתימה או מסמך.

יואב קיש: מקובל.

מאיר פוקס: זה קורה גם היום בפועל.

מאיר פוקס: כל אחד שבא אלי, הכול ממוחשב, הוא בא ואומר שהפקיד טוען שהוא לא ביצע אימון, נכנסים למערכת ומוציאים לו את האישור שביום זה וזה הנ"ל ביצע אימון.

מאיר פוקס: מוציאים עותק של טופס ובזה הדברים מסתדרים.

יואב קיש: היום ברישיון אתה חותם.

מאיר פוקס: נכון.

יואב קיש: למה לא לחתום גם בריענון?

מאיר פוקס: אין לי שום בעיה.

מאיר פוקס: הצענו שיהיו קופונים.

מאיר פוקס: זה יהיה.

מאיר פוקס: אם זה יהיה באמצעות חתימה או באמצעות פלט, הכול מקובל.

יואב קיש: אפשר לכתוב שיינתן אישור בכתב או על ידי חתימה על ביצוע האימון.

יואב קיש: אחרת יהיו טעויות.

יואב קיש: תנסחו את זה.

יואב קיש: אני לא אצטרך להביא את זה שוב לוועדה אבל את הדבר הזה צריך לנסח.

מאיר פוקס: אני מבקש, כמו שאמרתי, שיהיה כתוב "מי מטעמו".

יואב קיש: גם קיבלתי.

יואב קיש: אם יש לו פקידה, שהפקידה תעשה את זה.

יואב קיש: הוא לא צריך לעשות את זה אישית אבל זה כמובן צריך להיות מנוהל במטווח.

עידו בן יצחק: מנהל מטווח קליעה יזין במערכת ההכשרות הממוחשבת של הרשות המוסמכת את תוצאות ההכשרה לגבי כל מתאמן ואת הפרטים כמפורט בתקנת משנה (ו).

יואב קיש: היום המערכת כבר קיימת?

יוסי מנשה: כן.

יואב קיש: כולל הריענונים עליהם אנחנו מדברים?

יוסי מנשה: כן.

יוסי מנשה: היום המערכת יכולה לקלוט כל אימון שאנחנו רוצים.

יואב קיש: עשיתם מערכת גמישה.

יוסי מנשה: כן.

יואב קיש: כך צריך.

יואב קיש: יופי.

עידו בן יצחק: תחמושת

עידו בן יצחק: מנהל מטוח קליעה יוודא, באמצעות מדריך ירי, שהתחמושת הנמצאת בידי עובר הכשרה תקינה וניתן לירות אותה.

אלכס זוהר: יש לי כאן הערה מהותית לכל סעיף 5.

אלכס זוהר: כאן כתוב מנהל מטווח רשאי למכור לו תחמושת.

אלכס זוהר: קודם כל, זה חייב להיות חייב ולא רשאי.

יואב קיש: למה חייב?

יואב קיש: אם הוא בא עם תחמושת?

אלכס זוהר: מאחר ומנהל מטווח יכול לומר שהוא לא רוצה למכור לו, והיו דברים כאלה.

אלכס זוהר: יכול להיות שאין לון את התחמושת מהסוג הזה.

יואב קיש: לא.

יואב קיש: זה רשאי.

יואב קיש: אני לא מחייב.

יואב קיש: אם הוא לא ימכור לו, שילך למטווח אחר.

אלכס זוהר: אבל הוא כבר נרשם למטווח הזה.

יואב קיש: אז ילך למטווח אחר.

יואב קיש: אם הוא לא רוצה למכור לו תחמושת ואין לו תחמושת, ילך למטווח אחר.

אלכס זוהר: הפריסה הגיאוגרפית של המטווחים היא די בעייתית.

יואב קיש: נכון.

אלכס זוהר: מה שעושה בן אדם כזה, הוא יורד את ה-50 כדורים שיש לו בהרשאה בשביל האימון הזה ואחרי כן הוא צריך לרוץ למשרד לביטחון פנים, לקבל אישור ל-50 כדורים.

יואב קיש: אין שום סיבה הגיונית למנהל מטווח לא למכור ואם יש, הוא לא ימכור לו.

אלכס זוהר: נניח שאין לו.

יואב קיש: אני לא מחייב למכור.

יואב קיש: התשובה היא לא.

יואב קיש: תמשיך להקריא.

עידו בן יצחק: מחזיק מספר כלי ירייה

עידו בן יצחק: מי שמחזיק במספר כלי ירייה מאותו סוג יידרש לעבור הכשרה או הכשרת ריענון בכלי הירייה בעל הקליבר הגדול או בכלי הירייה שבו עיקר שימושו.

עידו בן יצחק: חובת קיומה של בדיקת תקינות כמשמעותה בתקנת משנה 4(ד) תחול גם על שאר כלי ירייה.

יואב קיש: מה זה חובת תקינות?

יוסי מנשה: כל הכלים שהבן אדם מחזיק חייבים לעבור בדיקת תקינות.

יואב קיש: הוא לא צריך לירות בכולם.

יוסי מנשה: הוא לא חייב לירות בכולם.

עידו בן יצחק: בתקנה זו, "סוג" – קבוצת כלי ירייה בעלי מנגנון הפעלה זהה.

רם דישון: צריך להיות מנגנון פעולה זהה ולא מנגנון הפעלה זהה.

רם דישון: יש הבדל.

יואב קיש: בסדר.

יואב קיש: תיקנו.

עידו בן יצחק: הכרה בהכשרה כתחליף לחובת ביצוע הכשרת ריענון פקיד רישוי יכיר בהכשרה שבוצעה במטווח קליעה והכוללת את המפורט בחלק א' בתוספת השנייה, לרבות מעבר מבחני הסמכה בהצלחה, כתחליף לחובת ביצוע הכשרת ריענון ובתנאי שמנהל מטווח הקליעה הזין במערכת ההכשרות הממוחשבת של הרשות המוסמכת, את ההכשרה שבוצעה ופרטיה.

יואב קיש: כאן אמרנו שגם לה יקבל המתאמן אישור בכתב על ביצוע ההכשרה.

איתן ברוגרדי: אני מייצג את חמוש מאומן.

איתן ברוגרדי: גם כאן אנחנו מעוניינים להגיע למצב שבו בין אם המטווח ובין אם ארגון או קבוצה תאשר את האימון שיתבצע על ידי חמוש כזה או אחר, זה יהיה קביל אצל האגף.

איתן ברוגרדי: אנחנו רוצים להגיע למצב שלא רק המטווח יכול להנפיק את האישור הזה.

איתן ברוגרדי: אזרח חמוש הגיע לאימון אתנו בתוך קבוצה.

יואב קיש: אימון הכשרה כתחליף לחובת ביצוע ריענון.

איתן ברוגרדי: כן.

יואב קיש: מי אתה רוצה שייתן אישור?

איתן ברוגרדי: אני רוצה שמסגרות מוכרות – ואנחנו רוצים להיות מסגרת מוכרת – לצורך העניין IDPA.

יואב קיש: מה אתם אומרים?

יוסי מנשה: היות והאימונים מתבצעים אך ורק במטווח, האחריות חלה על מנהל המטווח.

יוסי מנשה: הסעיף הזה אומר שכל אדם שמתאמן במטווח ולא חשוב באיזו מסגרת ומתאמן באופן שוטף, האימון השוטף שלו יוכר לו כצורך אימון ריענון ובתנאי שהוא כלל את התכנית הזאת וזה לא משנה איזו מסגרת.

יואב קיש: אתה צריך את אישור מנהל המטווח.

יוסי מנשה: כן.

יואב קיש: אם הוא לא ייתן לך כי הוא לא מכיר בארגון שלך והוא לא רוצה, אז יש לך בעיה.

יואב קיש: אני לא אפתור לך את זה.

איתן ברוגרדי: לא זאת הבעיה.

איתן ברוגרדי: אחת הבעיות שאנחנו מזהים היא שהתקשורת בין המטווחים לבין האגף היא לא תמיד תקשורת תקינה מבחינת מערכות המחשוב וכולי.

יואב קיש: ביקשתי שתקבל אישור בכתב על ביצוע.

יואב קיש: אם מנהל הקליעה במטווח יאמר שהאימון שעברת מבחינתו מספק, גם אם אתה הדרכת אותו או מדריך אחר, זה בסדר.

יואב קיש: אם הוא לא מסכים, אז הוא לא מסכים.

יואב קיש: אם הוא הסכים והייתה בעיית דיווח, יהיה לך אישור בכתב שתוכל לומר שהנה, עשיתי.

לוי אמיתי: זה הסעיף עליו דיבתי בחוץ עם הייעוץ המשפטי.

לוי אמיתי: זה בעצם היה לב ליבו של הסיפור הקודם, הספורטאים.

לוי אמיתי: לפטור את הספורטאים.

לוי אמיתי: עד עכשיו היה להם פטור מהדבר הזה וזה בעצם, כפי שהבנתי מהייעוץ המשפטי, אמור להיות תחליף לפטור.

יואב קיש: להכיר בהכשרה הספורטאית שהם עושים כתחליף להכשרת ריענון.

יואב קיש: גם לרישיון או רק להכשרת ריענון?

יוסי מנשה: גם לרישיון.

יואב קיש: למה כתוב רק להכשרת ריענון?

מאיר פוקס: לא.

מאיר פוקס: למבקשים חדשים יש הסדר אחר.

יואב קיש: לא חדשים.

יואב קיש: מבקשים כל שלוש שנים.

מאיר פוקס: הכשרת ריענון זה כולל גם ריענון בשנה שנייה.

יואב קיש: גם חידוש?

מאיר פוקס: כן.

קריאה: הכשרת ריענון זה גם וגם.

קריאה: אם כך, נכון יהיה להוסיף את זה.

יואב קיש: זה מופיע?

מאיר פוקס: כן.

מאיר פוקס: מוגדר בתוספת השנייה.

ישי פולק: זה מופיע, אבל דבר אחד אדוני להשלים את התמונה.

ישי פולק: הדבר היחיד שחלוקים עליו כאן הוא הקטע העיוני של הריענון.

ישי פולק: שם יש בעיה מסוג אחר כי לפי התקנות כרגע, כשאתה בא לאימון, כדי שזה יוכר, אתה אמור לעשות גם את החלק הראשון שהוא החלק העיוני, שאלה הוראות הבטיחות, הוראות הממונה וכולי.

יואב קיש: על החידוש היום עושים את זה?

ישי פולק: בחידוש עושים את זה בכל מקרה.

ישי פולק: התשובה היא כן.

יואב קיש: היום הספורטאים עושים את זה?

ישי פולק: יש כאן שני דברים.

ישי פולק: בחידוש אתה מגיע לחידוש, אתה עושה את בדיקת התקינות ובזה נגמר הסיפור.

יואב קיש: ספורטאים.

ישי פולק: ספורטאים.

ישי פולק: אני מדבר על ספורטאים.

יואב קיש: אז לא עושים היום ריענון.

יואב קיש: לא עושים את העיוני.

ישי פולק: לא עושים את העיוני.

ישי פולק: בדיוק.

יואב קיש: אתה אומר שכן עושים?

לוי אמיתי: לא.

לוי אמיתי: זה מה שאמרתי.

ישי פולק: הדרישה כרגע - - -

יואב קיש: לא דרישה.

יואב קיש: ספורטאים היום - - -

ישי פולק: לא עושים עיוני.

יואב קיש: היום לא עושים עיוני.

יוסי מנשה: רבותיי, עם כל הכבוד, כל אדם שנכנס למטווח חייב לקבל הוראות בטיחות.

יוסי מנשה: אדם נכנס למטווח וסתם כך מתחיל לירות?

יוסי מנשה: יש כללים לכניסה למטווח.

יואב קיש: אבל יש הבדל בין לתת לו הוראות בטיחות שזה לוקח חמש דקות לבין לעשות לו שעתיים הדרכה.

יוסי מנשה: ספורטאים, יורים באופן קבוע, ירי מעשי וכל מיני ספורטאים אחרים מקבלים באופן קבוע הוראות בטיחות, שימוש בנשק כי זה חלק מתורת הלמידה שלהם.

יואב קיש: אתה לא עונה לשאלה.

יוסי מנשה: לכן אמרנו שהיות ומקבלים באופן קבוע, אותו אדם שאחראי על הגוף הזה הוא זה שאחראי לוודא שהם מקבלים את זה ומדווח למנהל המטווח.

יואב קיש: אתה לא עונה לשאלה שלי.

יואב קיש: בוא נמקד אותך.

יואב קיש: יש לנו את הספורטאים, כולנו סביב השולחן הזה הסכמנו שהם לא צריכים לעבור את ההדרכות ואת הריענון הזה כי אופי ההתנהלות שלהם עם הנשק הוא שונה לחלוטין משל מחזיק רישיון רגיל.

יואב קיש: זו הייתה ההסכמה.

יואב קיש: אז אמרנו שנפטור אותם מחובת הרישיון אבל אתם רציתם לראות שיהיה מעקב שאכן הם באמת פעילים וזה קורה.

יואב קיש: זה מקובל והגיוני.

יואב קיש: את הנושא של הירי עצמו, ברור שמדובר במעבר מבחני הסמכה בהצלחה כתחליף לחובת ביצוע, הכשרת ריענון.

יואב קיש: זה ברור.

יואב קיש: עכשיו מה שהם באים ואומרים זה שגם בנושא ההדרכה העיונית של השעתיים וחצי, כמה זמן בחידוש רישיון?

יואב קיש: לא ספורטאים.

יוסי מנשה: חידוש רישיון, כל האימון הוא שעתיים, כולל עיוני וכולל מעשי.

יואב קיש: היום זה שעתיים?

יוסי מנשה: כן.

יואב קיש: כמה מזה מעשי?

יוסי מנשה: אין הגדרה.

מאיר פוקס: חצי-חצי.

יואב קיש: שעה ושעה.

יואב קיש: לגבי השעה, הירי, זה מוסכם ואין בעיה.

יואב קיש: הם יורים ואין בעיה.

יואב קיש: הנושא של הירי מוסדר כאן.

יואב קיש: עכשיו השאלה לגבי השעה העיונית.

יואב קיש: אני חייב לומר לך שלספורטאי שמשתמש, שבא למטווח וחי מטווח, כמו שאתה אומר הוא לומד וחי את זה, הוא לא צריך את השעה הזאת.

יואב קיש: הוא צריך הרבה יותר ויש לו הרבה יותר, אלא אם תגיד לי שזה לא המצב.

יוסי מנשה: אני מבקש לומר משהו.

יוסי מנשה: חונכנו בצבא שלא חשוב איזו רמת לוחם אתה, לפני שאתה יוצא לפעולה, אתה מקבל פקודות.

אלכס זוהר: אבל זה לא צבא.

יוסי מנשה: סליחה, אני מבקש לומר משהו.

יואב קיש: אבל אני לא אמרתי שלא יקבל את הוראות הכניסה למטווח והוראות בטיחות.

יואב קיש: אבל אתה יודע שבשעה הזאת יש עוד הרבה דברים נוספים.

יוסי מנשה: העיוני כולל הוראות הבטיחות, הוראות החוק, הסבר על הנשק, ותכף אני אומר לך בדיוק מה קורה כאן.

קריאה: אחסנה והחזקה.

יוסי מנשה: ...

יוסי מנשה: בטיחות כללית והוראות תפעול.

יוסי מנשה: אלה שלושת הדברים הבסיסיים שכל אדם שנכנס למטווח צריך לקבל אותם.

יוסי מנשה: מנהל המטווח או מדריך הירי צריך להסביר לו מה הוא הולך לירות והיכן.

יואב קיש: אתה באמת חושב שספורטאי שבא למטווח אפילו לפעמים כל שבוע וחלקם אולי אפילו יותר, חלקם גם כל יום, הוא צריך את השעה הזאת?

יואב קיש: אני שואל אותך בכנות.

יואב קיש: אם תגיד לי שכן, אולי נגיד בסדר.

מאיר פוקס: אני אומר משהו נגד האינטרס שלנו, בעלי המטווחים.

יואב קיש: רגע.

יואב קיש: תן לי לשמוע את התשובה.

יוסי מנשה: אני חושב שכן.

יוסי מנשה: זה הבסיס של האימון.

יוסי מנשה: הוא צריך להכיר את המטווח.

מאיר פוקס: אני אומר משהו שהוא נגד האינטרס שלנו, בעלי המטווחים.

מאיר פוקס: מיותר לחלוטין.

מאיר פוקס: ספורטאים שהם יורים על בסיס שבועי, דו שבועי, ואנחנו יודעים את זה, מיותר לחלוטין.

מאיר פוקס: זה אפילו יהיה מגוחך.

מאיר פוקס: הדבר הנכון הוא לומר להם, רבותיי, במטווח הזה כללי הבטיחות הם מעבר לכל מה שצריך גם א', ב', ג', ד', ולהמשיך כי הם מכירים את הדברים.

יוסי מנשה: מה עם הוראות בטיחות?

קריאה: בהחלט כן.

קריאה: זה מתרחש בכל הדרכה.

קריאה: כל הדרכה מתחילה ומסתיימת בהוראות בטיחות.

מאיר פוקס: יש דברים שהם באמת דברים אלמנטריים שאלה חמש דקות שאתה לוקח ואתה אומר אותם כי הוא בא, הוא יורה, הוא עובר את כל ההכשרות ויורה כל שבוע.

יוסי מנשה: גם החמש דקות האלה הן חשובות.

יוסי מנשה: אני לא רוצה לוותר על חמש הדקות.

מאיר פוקס: אבל זה מתבצע מאליו.

יואב קיש: אתה סתם מתעקש.

יואב קיש: אלה אנשים שחיים את המטווח.

יואב קיש: הם באים כל שבוע למטווח.

יואב קיש: הם יורים כל הזמן ומקבלים כל שבוע את חמש דקות הוראות בטיחות כשהם נכנסים.

יואב קיש: יש להם את המנטליות של זהירות בנשק ושימוש בנשק פי אלף יותר מאשר לאחרים.

יואב קיש: אני שם סימן שאלה.

יואב קיש: נחזור לזה בהמשך, אם הם צריכים את ההדרכה העיונית.

אביב ארוך: ארגון חברות האבטחה.

אביב ארוך: שאלה לגבי הכרה בהכשרה.

אביב ארוך: נוכל להכיר בהכשרות של מאבטחים לצורך ההכשרה הזאת?

אביב ארוך: כל מי שעובד כמאבטח ועובר הכשרות?

יוסי מנשה: זה מצוין כאן.

יוסי מנשה: מאבטח עושה מעבר לדבר הזה.

אביב ארוך: אם יש לו נשק פרטי.

יוסי מנשה: לא.

יוסי מנשה: מאבטח זה משהו אחר.

יוסי מנשה: אנחנו מדברים על רישיון פרטי.

יוסי מנשה: תכף נגיע לרישיון מאבטח.

אביב ארוך: אם אני מאבטח ויש לי רישיון פרטי.

יואב קיש: אם מאבטח שיש לו רישיון פרטי לאקדח שלו, אז מה?

יואב קיש: יש לו הרשאה ויש לו גם אקדח פרטי, הוא עובר הרשאה והוא מן הסתם עומד בדרישות יותר משמעותיות.

מאיר פוקס: אם הדרישות היותר משמעותיות כוללות גם את הדרישות שלנו של ההכשרה הרגילה, כמובן שנכיר בזה.

יואב קיש: הן לא כוללות?

מאיר פוקס: זה כולל.

יואב קיש: אם כן, התשובה היא כן.

מאיר פוקס: התשובה היא כן.

יואב קיש: התשובה לשאלתך היא כן.

יואב קיש: דרך אגב, אני מוכן לכתוב, תגידו לי בייעוץ המשפטי אם זה אפשר, שכל הכשרה שנעשתה לטובת הרשאה או פעילות אחרת במידה והיא מכילה את הדרישות מרישיון למקרים של אדם פרטי, אם הוא עשה את ההכשרה, במסגרת ההכשרה, תהיה תקפה גם לטובת רישיונו הפרטי.

יואב קיש: אם זה על אותו כלי או דברים שאין בהם חריגות.

מאיר פוקס: הבעיה היא שזה לא על אותו כלי.

יואב קיש: אותו סוג כלי לצורך העניין.

ירון אלוש: הגדרתם את זה כקליבר.

ירון אלוש: מה ההבדל אם יש לו גלוק 19 או משהו אחר?

קריאה: אותו קוטר.

יואב קיש: תוסיפו סעיף כזה בבקשה.

יוסי מנשה: אתם נכנסים כאן לניואנסים מקצועיים.

יואב קיש: לא.

יואב קיש: למה?

יואב קיש: כמה מאבטחים עם אקדחים פרטיים?

יואב קיש: בטח יש הרבה.

קריאה: כשהם אומרים כלי, הם מתכוונים למנגנון פעולה.

יואב קיש: למה לעשות להם עכשיו רישיון אם הם עושים הרשאה.

יוסי מנשה: אדוני, התוספת שאמרת היא בסדר גמור.

יוסי מנשה: ציינו.

יוסי מנשה: חיכיתי שהוא יאמר בהכשרה שבוצעה במטווח קליעה והכוללת.

יוסי מנשה: לא ציינו כאן אדם מסוים כזה או אחר.

יואב קיש: הוא טוען שזה מובן מהנוסח.

יוסי מנשה: כן.

יואב קיש: אם הייעוץ המשפטי של הוועדה יאמר שזה מובן מהנוסח, אין בעיה.

יוסי מנשה: בכוונה ציינו כי אנחנו מבינים שיש הרבה אנשים שמבצעים אימונים מעבר.

יואב קיש: לא נטריד אותם סתם פעמיים.

יואב קיש: כמובן שאם יש לו רובה בבית ויש לו הרשאה לאקדח, זה סיפור אחר.

אופיר בשן: אדוני, אני רוצה לגעת שוב בנושא הספורטאים.

אופיר בשן: ספורטאים יורים כמעט כל יום או שלוש או ארבע פעמים בשבוע.

יואב קיש: אתה רוצה לדבר על הנושא העיוני?

יואב קיש: אמרתי שנדבר על זה אחר כך.

יואב קיש: אני אחליט אחר כך.

עידו בן יצחק: פטור מחובת הכשרה

עידו בן יצחק: חובות הכשרה והכשרת ריענון לפי תקנה 3 לא יחולו על מי שמחזיק רישיון לכלי ירייה שאינו כולל היתר לנשיאתו, אך תחול לגביו חובת בדיקת תקינות לפי תקנה 4(ד).

עידו בן יצחק: בתקנה זו, השבתה זמנית – שינוי הפיך בכלי ירייה, המונע את אפשרות ביצוע הירי בו, בהתאם להוראות הרשות המוסמכת.

עידו בן יצחק: חובות ההכשרה ותנאיהן לפי תקנות אלה הן בנוסף לחובות הכשרה ולתנאי הכשרה הנקבעים לפי דין אחר, ובכלל זה לפי חוק סמכויות לשם שמירה על ביטחון הציבור, התשס"ה-2005 וחוק הסדרת הביטחון בגופים ציבוריים, התשנ"ח-1998.

עידו בן יצחק: תקנות כלי הירייה (הכשרה למתן רישיון ולחידושו), התשנ"ב-1992 – בטלות.

עידו בן יצחק: תחילתן של תקנות אלה לגבי מי שביום התחילה מחזיק ברישיון או בהרשאה תקפים ביום כ"ד בטבת התשע"ט (1 בינואר 2019).

עידו בן יצחק: תוספת ראשונה (תקנה 3(א) ו-(ז))

חלק א': הסעיף הראשון שאני אקרא מתייחס להכשרה הראשונית.

יוסי מנשה: להכשרה בקבלת רישיון חדש.

עידו בן יצחק: למבקש חדש.

עידו בן יצחק: כן.

עידו בן יצחק: שעות ברצף.

התכנית כוללת: עיוני -

התכנית כוללת: בטיחות כללית.

התכנית כוללת: אחסנה, אחזקה ונשיאה.

התכנית כוללת: הכרה, תיאור ותכונות.

התכנית כוללת: פירוק והרכבה.

יואב קיש: אני רוצה קודם כל להבהיר על מה אנחנו מדברים.

יואב קיש: זה על רישיון ראשון, פעם ראשונה.

יואב קיש: קבלת רישיון פעם ראשונה.

מאיר פוקס: או הרשאה.

יואב קיש: וזה זהה בין רישיון להרשאה?

מאיר פוקס: כן.

יואב קיש: העלינו את זה משעתיים לארבע וחצי שעות.

יואב קיש: אנחנו כאן אומרים בעיוני את הדברים ואומרים את הדברים במעשי, באימון בירי וכולי.

עידו בן יצחק: אימון בירי -

ירי מצבים: מבחני הסמכה -

ירי מצבים: מבחן מעשי – ירי של 20 כדורים – ציון עובר 70 אחוזים ומעלה.

ירי מצבים: (ב) מי שלא עמד בדרישות תכנית ההכשרה המפורט בפרט זה, רשאי לבצע הכשרה נוספת ובלבד שההכשרה הנוספת תתבצע במטווח הקליעה שבו בוצעה ההכשרה הקודמת.

ירי מצבים: (ג) האישור על מעבר בהצלחה של המבחן העיוני יהיה תקף לתקופה של שלושה חודשים מיום ביצוע ההכשרה.

ירי מצבים: (ד) מי שלא עבר את המבחן העיוני בהצלחה לא יוכל לבצע אימון ירי, לרבות מבחן מעשי.

יואב קיש: הערות.

אלכס זוהר: לגבי חומר עיוני.

אלכס זוהר: אני חושב שצריך לחייב את האגף לפרסם לומדות מחייבות את כל המטווחים שלא ייווצר מצב שבמטווח אחד מעבירים משהו אחר ובמטווח שני משהו שונה.

אלכס זוהר: לתת לומדות כדי שיבוצעו בדיוק אותו אימון אצל כולם והגוף האחראי הוא זה שיקבע מה יועבר שם.

יואב קיש: מה אתם חושבים?

יוסי מנשה: יש לומדות.

יוסי מנשה: הכול מוכן.

יוסי מנשה: מחכה לפרסום.

יואב קיש: אתם רוצים להוסיף את זה או לא להוסיף את זה?

יואב קיש: אין צורך.

יואב קיש: האגף יוציא את זה.

יוסי מנשה: האגף יוציא.

יוסי מנשה: הכול מוכן.

אורן שם טוב: עמותת מדריכי הירי.

אורן שם טוב: בהמשך לישיבה הקודמת, רצית שנשב אבל הם סירבו לשבת יחד.

יואב קיש: לא דיברתם אתם?

אורן שם טוב: ניסיתי.

יוסי מנשה: על מה אתה מדבר?

יואב קיש: אמרתי שאת ההכשרה, כדי שלא נהיה במצב שלתפיסת האגף זו הכשרה שמתאימה ל-4.5 שעות ובפועל הרי זה חדש, זה לוקח יותר זמן או פחות זמן, שיהיה תיאום ציפיות בין האנשים שצריכים להעביר את זה ומה שהם אמורים לעשות לבין האגף והיו אמורים לשבת.

יואב קיש: מנהל האגף אמר בשמחה הוא ישב אתם אבל הוא אומר שלא ישבו אתם.

מאיר פוקס: מנהל האגף קיים ישיבות או נפגש.

מאיר פוקס: אולי לא קיים ישיבות אבל בטח דיבר עם גורמים.

קריאה: לא דיבר עם אף אחד.

קריאה: עם אף אחד ממדריכי הירי הוא לא דיבר.

יוסי מנשה: אני לא יכול לדבר בשמו כי אני לא יודע.

אורן שם טוב: אני הייתי.

אורן שם טוב: לא צריך לשאול.

יואב קיש: הוא אומר שלא דיברו אתו.

יואב קיש: הוא יכול לומר עליו, שאתו לא דיברו.

יואב קיש: הוא היה כאן בוועדה.

אלכס זוהר: אתי הוא דיבר טלפונית על שאלה אחת.

יואב קיש: אני רוצה לשמוע את התייחסותך לנושא העיוני.

יואב קיש: האם משך האימון מסתנכרן ל-4.5 שעות לדעתך.

אורן שם טוב: קודם כל, לא.

אורן שם טוב: אני חושב שזה לא מסתנכרן.

אורן שם טוב: מאוד ערטילאי ובעיקר רוב האימון מתייחס סביב שליטה בכלי הירייה ולא תפעול כלי הירייה במרחב הציבורי.

אורן שם טוב: יש לזה גם תכנים עיוניים וגם תכנים מעשיים שחייבים לבוא לידי ביטוי בתכנית ההכשרה.

אורן שם טוב: התכנית היא מאוד כוללנית ומכילה ולמעשה לא ברור בכלל לאן היא מובילה.

אורן שם טוב: כאשר יורדים לתכנים המעשיים, ניתן להבין שמדובר באימוני שליטה בכלי ירייה ולא תפעול כלי ירייה במרחב הציבורי.

יואב קיש: בסוף יש לנו 4.5 שעות.

יואב קיש: השאלה אם אתה רוצה לחלק אותן אחרת.

יואב קיש: תבין שמדובר על רישיון ראשון.

יואב קיש: בן אדם שעושה את הצעד הראשון שלו עם הנשק והוא עוד לא יכול להגיע למיומנות של מי שהוא כבר 20 שנים עם אקדח.

אורן שם טוב: חד משמעית.

אורן שם טוב: לכן, ככל שההליך יהיה יותר קצר, למעשה עקומת הלמידה שנדרשת, הנטל על הציבור הוא עוד יותר גבוה והסיכוי שהוא יעבור יותר נמוך.

אורן שם טוב: אנחנו דורשים ממנו הישגים מסוימים.

יואב קיש: דרך אגב, מה דעתך על ההישגים?

יואב קיש: אלה דרישות מוגזמות?

אורן שם טוב: אם זה יהיה מבחן חיצוני, זה יכול לעבוד.

אורן שם טוב: אם זה מבחן שנשאר, הגורם שמכשיר הוא גם הגורם שמסמיך, לא.

יואב קיש: לא הבנתי.

יואב קיש: זה באותו מתחם קליעה.

אורן שם טוב: נכון, אבל השאלה אם הגורם המסמיך הוא הגורם שמכשיר.

אורן שם טוב: האם יש טסטר לטובת העניין.

אורן שם טוב: יש טסטר חיצוני או שאתה משלם לי ואני עושה לך את האימון ואומר הוסמכת.

ליאור חיימוביץ: הוא אומר שהוא נמצא בניגוד עניינים מובנה.

אורן שם טוב: חד משמעית.

מאיר פוקס: תרשה לי, אין כאן ניגוד עניינים.

יואב קיש: הבעיה היא שגם אם אתה המאמן שלו ואתה אחר כך הבוחן שלו, במקרה הזה זה תוצאה של שחור או לבן, או שזה בתוך הריבוע או שזה לא בריבוע.

יואב קיש: אין לך עניין כאן לומר שיש כאן ספק, זה לשיקול דעת רחב.

יואב קיש: אין שיקול דעת רחב לבוחן.

מאיר פוקס: מדריך הירי נושא תעודה של מדינת ישראל.

מאיר פוקס: הוא מקבל משכורת במטווח.

יואב קיש: אין לו שום קשר לאזרח.

מאיר פוקס: אין לו שום קשר לאזרח ומנהל המטווח לא רשאי להתערב בשיקולים המקצועיים וגם לא עושה את זה.

יואב קיש: נכון.

יואב קיש: אני מסכים אתך.

מאיר פוקס: אגב, יושבים כאן מדריכים בכירים, מדריכים רגילים, כולם בעלי מקצוע והם יודעים שכל מקצה, לאחר כל מקצה של חמישה או שישה כדורים, המדריך יוצא עם המתאמן לקו המטרות, רואה את הפגיעות, משפר לו אותן.

מאיר פוקס: כך שמתבצע מעין סוג של מבחן לכל האורך.

יואב קיש: היעד נראה לך סביר?

יואב קיש: היעד ששמנו כאן.

מאיר פוקס: בהחלט כן.

יואב קיש: כמה אחוזים ייכשלו?

מאיר פוקס: אני מדגיש, לא יותר מאחוז או שניים ואני אסביר גם מדוע.

מאיר פוקס: המדריך משקיע בכל מקצה את האימון.

מאיר פוקס: בנוסף, האיש שייכשל רשאי לעבור הדרכה נוספת של 4.5 שעות.

מאיר פוקס: כמובן שהוא לא יצטרך לעבור אימון עיוני נוסף.

מאיר פוקס: הוא יעשה אימון מעשי נוסף.

מאיר פוקס: יש מספיק זמן וזה בסדר וזה סביר להעביר את התכנים הנכונים כי אנחנו מכשירים את האנשים, את אותם אנשים שבאו מהצבא שיודעים מה זה רובה, יודעים מאיפה יוצא הכדור, יודעים להשתמש בזה, יודעים את רמת הסיכון.

מאיר פוקס: אנחנו עושים להם הסבה לאקדח ולא מעבר לזה.

יואב קיש: מה עם התוכן של ה-4.5 שעות?

יואב קיש: נראה לך סביר?

מאיר פוקס: בהחלט כן.

מאיר פוקס: מצוין.

מאיר פוקס: העברנו בשעתיים פלוס.

מאיר פוקס: תלוי במספר המתאמנים.

מאיר פוקס: הווה אומר, אם למשל הזכרנו בפעם הקודמת בפגישה את עמיר שושני, מטווח בוטיק ממטולה שיש לו מתאמן אחד מקצרין שעשה את זה בשעתיים, במטווח של שש-שבע עמדות ירי, שעתיים לא מספיקות וגם אנחנו גולשים וזה ידוע.

מאיר פוקס: 4.5 שעות, מצוין.

מאיר פוקס: מבלי לגזול כספים מיותרים מהציבור.

אורן שם טוב: צודק.

אורן שם טוב: שאלה שהייתה צריכה להתעורר, כמדריך ירי ותיק שעוסק בהדרכה, גודל מטרה, טווח, כדי לומר שעברת מבחן אבל מבחינתך זה בסדר גמור כי הוא עבר.

קריאה: זמנים.

אורן שם טוב: זמנים.

אורן שם טוב: לא מוגדר טווח, לא מוגדר גודל מטרה.

אורן שם טוב: הוא פוגע בכל.

אורן שם טוב: המטרה יכולה להיות בגודל.

יואב קיש: לא.

יואב קיש: מוגדר.

יואב קיש: מה זה לא מוגדר?

אורן שם טוב: לא מוגדר.

אורן שם טוב: איפה מוגדר?

אלכס זוהר: לא מוגדר.

אלכס זוהר: אין חניכים שלא פוגעים, יש מטרות לא מספיק קרובות.

קריאה: המטרה היא 50 על 35.

קריאה: תקרא בהמשך.

יואב קיש: אני הבנתי שמגדירים.

יואב קיש: אם לא הגדרנו, מה עשינו?

יואב קיש: לא הגדרנו גודל מטרה?

יואב קיש: האגף, אתם לא דיברתם על הגדרת גודל מטרה?

יואב קיש: כשדיברתם אתי, דיברנו על גודל מטרה ומספר כדורים.

בוסנה מהרט דסה: זה חלק מהלומדה.

בוסנה מהרט דסה: האגף יפרסם את הדבר המפורט יותר.

קריאה: מה קשור הלומדה?

יואב קיש: תגידו מה הקריטריון.

יואב קיש: איך אתם יודעים לומר לי שזה סביר?

יואב קיש: אתם לא יודעים.

קריאה: זה מה שאנחנו אומרים.

יואב קיש: תגידו מה הגודל והמרחק?

יואב קיש: נדמה לי שבעה מטרים, 10 על 15 או משהו כזה.

יוסי מנשה: בתכנית ההכשרה הגדרנו טווח של שבעה מטרים.

יוסי מנשה: זה מוגדר בתכנית.

יוסי מנשה: את גודל המטרה לא הגדרנו היות וגודל המטרה הוא סטנדרטי.

יוסי מנשה: אפשר להגדיר אותו.

יואב קיש: חייב להגדיר.

יוסי מנשה: נגדיר.

יוסי מנשה: מקבל.

יואב קיש: אני רוצה עכשיו לדעת.

יואב קיש: אני רוצה לשאול אותם אם זה סביר או לא.

יואב קיש: איך אתה יודע להגיד לי ששני אחוזים לא יעברו?

יואב קיש: אתה אפילו לא יודע מה גודל המטרה.

יואב קיש: אם זה יהיה ב-5 על 5?

מאיר פוקס: אני לא יודע מה גודל המטרה?

יואב קיש: כן.

יואב קיש: אתה יצאת מהנחה שזו המטרה הזו אבל הם עוד לא אמרו לך.

יואב קיש: אם הם יגידו ב-5 על 5 תכניס 10 כדורים?

מאיר פוקס: אני אתן לך דוגמה ממה שקורה.

יואב קיש: לא.

יואב קיש: אני רוצה לשמוע מה קורה בהגדרות היום.

יוסי מנשה: בתקנות ההכשרה משנת 1992 מוגדר גודל המטרה, מוגדר הטווח.

יוסי מנשה: בתקנות 1992 מוגדר 40 על 60.

יואב קיש: ולזה אתם מכוונים?

יוסי מנשה: כן.

יואב קיש: זה סביר.

אמיר אוחנה: זה גדול.

אורן שם טוב: מדברים על בן אדם שלוקח כלי למרחב הציבורי.

יואב קיש: 40 על 60, זה גדול.

יואב קיש: זה נראה הגיוני.

אורן שם טוב: מה שאני מנסה לשאול בפעם השלישית זה היכן התכנים של נשיאת כלי ירייה במרחב הציבורי, מה עושים עם שוטר במרחב, מה עושים עם איש אבטחה נוסף במרחב, מה עושים כשיש ירי מהצדדים.

יוסי מנשה: מה זה קשור לתקנות?

אורן שם טוב: זה קשור להכשרה, זה קשור לתכנים של בן אדם שלוקח כלי ירייה.

אמיר אוחנה: לכן יושבים שעתיים וחצי ומדריכים.

יואב קיש: אני צריך לעשות הפסקה לעשר דקות.

יואב קיש: אנחנו נתכנס כאן בשעה 11:20.

יואב קיש: אתם יכולים לדבר על זה ברמה העניינית ולראות אם אפשר עוד לטייב את העניין הזה.

יואב קיש: אני מחדש את הישיבה.

יואב קיש: הצלחתם במשהו?

יוסי מנשה: שוחחנו בהפסקה על נושא של גודל המטרה.

יוסי מנשה: אנחנו נגדיר אותה 40 על 60.

קריאה: לא.

קריאה: 45 על 45.

יוסי מנשה: לא.

יוסי מנשה: 40 על 60, בטווח 7 מטרים.

יואב קיש: אני מבקש את זה בתקנות.

יואב קיש: זה לא משהו שאני רוצה שהמשרד לביטחון פנים ישנה אותו סתם כך בלי אישור הוועדה.

יואב קיש: אני מבקש שזה ייכנס לתקנות כהגדרת מטרה.

יואב קיש: אם אתם תגלו שזה גדול מדי, קטן מדי, אתם רוצים לשנות, אתם מוזמנים להביא את זה לוועדה ונשנה.

מאיר פוקס: הנושא שביקשתי לדבר עליו והחלפנו קצת אותיות כאן בהפסקה אלה התכנים הספציפיים שקשורים לתרחישים שיכולים להופיע בזירה כאשר בן אדם נקלע לאירוע, מה קורה עם חמושים נוספים, מה קורה עם הריבון שמגיע לזירה.

מאיר פוקס: הדרך לממש, יש מספר ורסיות.

מאיר פוקס: אפשר בתוכנות אינטרנטיות כהגדרות, אפשר לעשות את זה במפגש תוך שלושה חודשים שיתקיים, במפגש ערב.

יואב קיש: לא.

יואב קיש: אני לא עושה את זה.

יואב קיש: לא תהיה עוד דקה שהם יבואו למקום כלשהו.

מאיר פוקס: אני מנסה לומר שאפשר למצוא כל מיני ורסיות, אפילו לפני.

יואב קיש: לא.

יואב קיש: אני לא נכנס לעניין הזה.

מאיר פוקס: העיקר שהתכנים האלה יתקיימו.

יואב קיש: למשרד לביטחון פנים יש את היכולות ואת הידע המקצועי ואם הם יחליטו בעקבות ההמלצות כאן שהם רוצים להיכנס גם לזה, הם מוזמנים להוסיף את זה.

יואב קיש: אפשר להוסיף בעיוני.

יואב קיש: אני מבין שזה בעיקר בעיוני ופחות במעשי.

יואב קיש: במעשי זה מוגדר די כללי.

יואב קיש: הייתי אומר שנושא בטיחות כללית, בנושא סעיף (ב), בטיחות כללית, אפשר להוסיף גם התייחסות לנשק במרחב הציבורי.

קריאה: תרחישים.

יואב קיש: בסדר.

יואב קיש: משהו רחב שייתן לכם אפשרות לגעת בזה, שלא פתאום תהיה הרגשה למה אתם נכנסים לזה כשזה לא מופיע, אבל גם לא יחייב אתכם להיכנס יותר מדי.

אליעזר רוזנבאום: יש בכלל דבר כזה שנקרא מערך שיעור?

קריאה: לומדה.

יואב קיש: אני מנסה להבין למה הדרישה שההכשרה הנוספת תהיה באותו מטווח שהוא עשה את ההכשרה הראשונה.

יוסי מנשה: אדם שהתאמן כבר מוכר במטווח.

אמיר אוחנה: מה מוכר?

אמיר אוחנה: הוא עשה את זה לפני שלוש שנים.

יואב קיש: לא.

יואב קיש: כשהוא נכשל.

יואב קיש: אם הוא רב עם המדריך והוא אומר שההוא עכשיו באופן אישי סימן אותו והוא רוצה לנסות במקום אחר?

יואב קיש: יש לכם בעיה טכנולוגית?

יוסי מנשה: הכוונה היא שמי שנכשל יקבל תגבור באותו מטווח בו הוא נכשל כי כבר מכירים אותו.

יוסי מנשה: כשהוא הולך למטווח אחר, הוא עלול לעבור את ההכשרה כשהוא עדיין לא מוסמך מספיק.

יואב קיש: לא.

יואב קיש: לא מקבל את זה.

יואב קיש: התשובה שלך הייתה צריכה להיות אחרת.

יואב קיש: אם התשובה שלך היא בגלל שמכירים אותו, אני לא מקבל את זה.

יואב קיש: אני אומר לך בכנות.

יוסי מנשה: מכירים אותו, יודעים היכן הוא נכשל.

יואב קיש: זאת לא סיבה.

יואב קיש: אם הוא רב עם מישהו, זכותו למקום אחר.

יואב קיש: דרך אגב, גם בטסט ברכב, אתה נכשל, אתה יכול ללכת למקום אחר.

קריאה: בשום פנים ואופן לא.

קריאה: רק במוסך שנבדקת.

יואב קיש: אם היו לך ליקויים, אם הגדירו לך ליקויים.

מאיר פוקס: המתאמן רשאי לומר שהוא לא רוצה לעבור עם המדריך הזה, הוא התעמר בי וכולי.

מאיר פוקס: הוא מקבל מדריך אחר.

מאיר פוקס: מעבר לזה, הוא גם רשאי לומר שהוא רוצה שמנהל המטווח בכבודו ובעצמו יהיה באימון במקרה שהוא נכשל פעם או פעמיים ויש לו השגה כלשהי.

מאיר פוקס: הוא מקבל את השירות הזה.

אמיר אוחנה: הוא רשאי לומר, אבל אין חובה.

מאיר פוקס: אבל אנשים אומרים.

קריאה: כאן יש תקלה בחוק.

קריאה: הוא לא יכול לעשות את זה.

מאיר פוקס: לדוגמה, בכל מטווח יש מדריך שהוא ותיק יותר ובדרך כלל הוא גם מעין רב בוחן, נקרא לו כך.

יואב קיש: לא משנה.

יואב קיש: לא בעיניים של המטווח אלא בעיניים של הנבחן שמגיע למקום מסוים, נכשל ורוצה ללכת למקום אחר.

יואב קיש: האם זו דרישה לגיטימית או לא?

יואב קיש: האם צריך להסתכל על זה כמו על רכב שמצאו אצלו ליקויים או לומר שיש לו את האפשרות בגלל סיבות שיכולות להיות רלוונטיות לו שהוא רוצה ללכת למקום אחר?

אופיר בשן: אבל מבחינה מקצועית, ברגע שהוא חוזר לאותו מטווח מכירים - - -

יואב קיש: זה סוג אחד של התנהלות.

יואב קיש: יש התנהלות אחרת שהוא חוזר לאותו מקום שהוא מרגיש שיש שם כנראה בעיות כלפיו.

אופיר בשן: לא.

אופיר בשן: מכירים את הבעיות שהיו לו ואז פותרים לו אותן.

יוסי מנשה: חשוב לי לומר.

יוסי מנשה: אם באמת מתעוררת בעיה כמו שאתה תיארת, והיא יכולה לקרות, פקיד הרישוי מתערב ומאשר פרטנית לאדם ללכת למטווח אחר.

יואב קיש: זה לא כתוב כאן.

יוסי מנשה: זה לא כתוב, נכון, כי אלה מקרים מאוד מאוד פרטניים.

יואב קיש: לי אכפת מכל אחד.

קריאה: לדעתי הדרישה הזאת היא לגיטימית לחלוטין.

קריאה: זה נכון לגבי כל ענף היום, בכל בחינה רגולטיבית ובכל תחום.

קריאה: כמובן שכמו בענף הרכב וכמו בדברים אחרים - - -

יואב קיש: בסדר, בואו נתקדם.

יואב קיש: אני מקבל את זה שזה לגיטימי.

יואב קיש: אני מבקש להוסיף סעיף שנבחן שיבקש מפקיד רישוי לעבור לעשות את ההכשרה הנוספת במטווח אחר, יוכל לעשות זאת באישור פקיד הרישוי.

קריאה: במקרים חריגים.

יואב קיש: במקרים חריגים.

יואב קיש: באישור פקיד רישוי.

יואב קיש: למה במקרים חריגים?

יואב קיש: אני נותן לך באישור פקיד הרישוי שיחליט.

יואב קיש: זאת סמכותו.

יואב קיש: אני לא רוצה למנוע ממנו את ההחלטה.

יואב קיש: כמה כבר ייגשו?

יואב קיש: עזוב.

יואב קיש: באישור פקיד הרישוי.

קריאה: למה זה צריך לעבור פקיד רישוי.

יואב קיש: כי אני לא רוצה להיות במצב שבו מישהו מנסה לתחמן את המערכת באופן עקרוני.

יואב קיש: אמרתי לך שבטסט לא נותנים.

יואב קיש: עשית טסט במקום אחד.

יואב קיש: אני כן רוצה לעודד הליכה לאותו מקום.

יואב קיש: אם יש סיבה שלא, שילך לפקיד רישוי, יסביר לו וילך למקום אחר.

קריאה: גם כך היום האגף עמוס והפנייה אליו היא מסורבלת.

קריאה: להגיע אליו, זה קשה מאוד.

קריאה: אני שואל האם באמת נדרש להגיע עד אליהם כדי לקבל אישור על משהו כה פעוט.

מאיר פוקס: זה לא מדויק.

מאיר פוקס: יש פנייה מקוונת.

יוסי מנשה: יש מוקד שירות.

יוסי מנשה: המענה הוא תוך 30 שניות והוא נותן שירות.

יואב קיש: אם זה קשה להגיע לפקיד הרישוי, אני בעד להוריד את הסעיף.

יואב קיש: אם אפשר לקבל אישור והתייחסות, אני לא יודע מה ההרגשה שלכם בשטח?

מאיר פוקס: יש פנייה מקוונת.

מאיר פוקס: אדם שיש לו בעיה, בוא נאמר שהוא הגיע אלינו, התעמרנו בו, לא קיבל שירות טוב, כותב פנייה מקוונת לפקיד רישוי, נכנס לאגף, זה דבר מצוין, זה דבר שעובד ותוך 24 שעות פקיד רישוי פונה אליו.

יואב קיש: כולם חושבים כך?

קריאה: לא.

מאיר פוקס: למה לא?

עופר זלצר: אני מחזיק תשעה מטווחים - 7 ל-9 מ"מ ועוד 3 לאולימפיים – ואין לי שום בעיה שמי שיגיע אלי ולא מרוצה מרמת השירות, שיעבור למטווח אחר.

עופר זלצר: אני לא רוצה לכפות על אנשים שיתאמנו רק אצלי.

עופר זלצר: אני רוצה לאפשר להם להתאמן.

יואב קיש: אני מוריד את הסעיף הזה.

יואב קיש: הורדתי.

יואב קיש: אני לא מחייב לעשות את ההכשרה.

יואב קיש: מי שרוצה, יכול ללכת לעשות הכשרה נוספת במקום שני.

יואב קיש: ממשיכים.

עידו בן יצחק: סעיף 2 בעמוד 6 מתייחס להכשרה של מבקשי רישיון, הרשאה לרובים.

עידו בן יצחק: סוג כלי הירייה תכנית הכשרה משך ההכשרה מספר הכדורים רובה צייד, רובה (1) חקיקה ונהלים הנוגעים 11 אוויר ואקדח לעניין.

עידו בן יצחק: אוויר (2) בטיחות כללית.

עידו בן יצחק: (3) שימוש ותפעול כלי ירייה רובה זעיר והתגברות על תקלות.

עידו בן יצחק: 30 רובה צבאי (4) אחסנה, אחזקה ונשיאה שעה כלי ירייה לצרכים 5 חיצי הרדמה וטרינריים

יואב קיש: מה עניין אקדח אוויר לקטגוריה הזאת?

יוסי מנשה: אלה כלים שנמצאים בידי הציבור.

יואב קיש: אבל אקדח אוויר הוא כמו רובה ציד ורובה אוויר?

קריאה: לא.

יוסי מנשה: מבחינת הכלי, הוא כלי אחר.

יוסי מנשה: המטרה של הירי היא לראות - - -

יואב קיש: אבל הוא לא צריך 30 כדורים באקדח אוויר?

קריאה: זה כדור-כדור.

קריאה: זאת לא מחסנית.

קריאה: זה דבר שיורים כדור-כדור.

אלכס זוהר: יש לי הערה כאן לרובה צבאי.

אלכס זוהר: רובה צבאי, 30 כדורים.

אלכס זוהר: לצורך העניין, לי יש רובה צבאי, רובה צלפים עם קנה של 2,500 דולר.

אלכס זוהר: אם אני יורה 30 כדורים בשעה בקנה הזה, תבוא עם דיסק ותחתוך לי את הקנה.

יואב קיש: רובה צלפים.

אלכס זוהר: כן.

אלכס זוהר: רובה צלפים ברצף של 30 כדורים.

יואב קיש: כמה צריך?

אלכס זוהר: חמישה.

יואב קיש: תכניס קטגוריה של רובה צלפים.

יואב קיש: אפשר להתייחס לזה בנפרד?

אלכס זוהר: שיכירו את האימונים.

יואב קיש: את זה עשינו כבר קודם.

עופר זלצר: אדוני היושב ראש, זה כל מה שיש לו חד קני.

עופר זלצר: זאת אומרת, רובה צלפים, רובה ציד.

עופר זלצר: גם רובה ציד לא יכול לירות 30 כדורים.

יואב קיש: רובה ציד זה 11 כדורים.

יוסי מנשה: אני מבקש לציין כאן נושא חשוב.

יוסי מנשה: ישנם כל כך הרבה סוגים של רובים שאם יש מקרה בודד, כמו שציין חברי אלכס, צריך להתייחס אליו כבודד.

יואב קיש: אתה מכניס אותו כאן לקטגוריה רובה צבאי, אתה כותב כאן 30 כדורים.

קריאה: רובה צלפים הוא לא רובה ציד.

יואב קיש: אתה יכול להכניס רובה ציד, רובה צלפים, רובה אוויר ואקדח אוויר.

יואב קיש: בעצם כל מה שאין לו מחסנית לצורך העניין.

מאיר פוקס: תפריד רובה בקליבר צבאי ורובה צלפים ואז פתרת את הבעיה.

מאיר פוקס: כי באמת במקרה הזה זה אבסורד שהוא יירה את כמות הכדורים הזאת.

יואב קיש: נכון.

יואב קיש: 11 כדורים זה בסדר?

יואב קיש: אני רוצה לאחד את זה עם הקטגוריה.

מאיר פוקס: אני חושב שהוא צודק.

יואב קיש: הוצאנו את ההגדרה של רובה צלפים לסוג הראשון וברובה צבאי זה יהיה רובה בקליבר צבאי.

עידו בן יצחק: בסעיף 3 אנחנו מתייחסים לאקדחים.

מאיר פוקס: הכשרה ראשונית למי שיש לו ידע והכשרה קודמים.

יואב קיש: זה בעצם מה שקיים כיום?

יוסי מנשה: כן.

יואב קיש: למי אתה קורא בעל ידע והכשרה קודמים?

מאיר פוקס: זה מפורט בהמשך.

עידו בן יצחק: (א) משך ההכשרה למי שהוא בעל ידע והכשרה קודמים ויציג אסמכתה בתפעול כלי ירייה

התכנית כוללת: עיוני -

התכנית כוללת: בטיחות כללית.

התכנית כוללת: אימון ללא ירי – תפעול כלי ירייה והתגברות על תקלות.

ירי במצבים: מבחני הסמכה -

ירי במצבים: מבחן מעשי – ירי של 10 כדורים – ציון עובר 70 אחוזים ומעלה.

ירי במצבים: (ב) לעניין זה - "אסמכתה" – היא אחת מאלה ובתנאי שניתנה על גבי הטופס שמצורף לתוספת זו ומסומן "א".

ירי במצבים: אישור על כך ששימש מדריך ירי בגוף ביטחון או אישור כי הוא בעל רישיון מדריך ירי לפי סעיף 5ד לחוק בשלוש השנים שקדמו להגשת הבקשה.

אלכס זוהר: צריך להוסיף גם את רשות שדות התעופה, הרשות להגנת עדים ומשמר בתי המשפט.

עידו בן יצחק: (ג) מי שלא עבר בהצלחה את תכנית ההכשרה כאמור בפרט זה חייב בביצוע ההכשרה בהיקף של 4.5 שעות, כאמור בפרט 1 או בהיקף שעות נמוך יותר, ובלבד שיעמוד בכל נושאי תכנית ההכשרה ושיעבור את מבחני ההסמכה בהצלחה.

קריאה: לגבי ההערה.

קריאה: רשות שדות התעופה היא לא גוף ביטחון.

קריאה: מה עם רשות להגנת עדים?

יוסי מנשה: רשות להגנת עדים, אני לא יודע להגדיר אותה כגוף ביטחוני.

יוסי מנשה: נכון, זה גוף חשוב ומבצע עבודה נהדרת אבל אני חושב שהוא לא גוף ביטחוני.

קריאה: הוא גוף ביטחוני.

בוסנה מהרט דסה: אנחנו נוסיף אותו.

יואב קיש: אני צריך לעשות הפסקה שלוש דקות.

יואב קיש: אנחנו מחדשים את הישיבה.

יואב קיש: לדעתי החלטנו על הכול.

יואב קיש: דיברנו על הנושא של החצי שנה וזה משהו שלהבנתי המשרד יסדיר גם במהלך ההסמכות.

יואב קיש: התבחינים.

יואב קיש: זה אמנם לא מגיע לשולחן הוועדה אבל כל נושא התבחינים ייכנס מחדש להחלטת השר וגם יהיה תבחין, מה שנקרא תבחינים ישנים, ותק או איך שזה נקרא.

מאיר פוקס: הוראות מעבר.

יואב קיש: תבחין משמר.

יואב קיש: בעניין הזה אני אהיה בקשר עם השר ונראה שהוא קורה.

קריאה: אשמח אם תשלב גם אותי.

יואב קיש: בסדר גמור.

יואב קיש: אנחנו הגענו לסוף עמוד 7.

יואב קיש: ליאור, אמרתי שהגענו לסוף עמוד 7 ותכף נדבר על ההערה שנשארה.

יואב קיש: עד לכאן סיימנו כאשר יש את הנושא שדיברנו עליו שהוא קשור יותר לתבחינים, גם תבחין משמר וגם הנושא של החצי שנה עליו דיברנו.

יואב קיש: אלה דבריםש אמרנו שנהיה בקשר עם השר ונראה איך פותרים אותם.

ליאור חיימוביץ: כבר הספקתי לדבר עם השר.

ליאור חיימוביץ: הוא אישר שהוא יקיים על זה דיון ואנחנו נעדכן.

יואב קיש: בסדר גמור.

יואב קיש: הערות לעמוד 7.

קריאה: לעמוד 7, בתחילת סעיף (ב), שם מדברים על אסמכתה שהיא אחת מאלה ובתנאי שניתנה על גבי הטופס שמצורף ומסומן כ"א".

קריאה: בסופו של דבר אנחנו מדברים על אנשים שמדברים על תעודת ספורטאי, תעודת מדריך ירי או דברים כאלה, תעודות שכבר מוכרות על ידי המשרד לביטחון פנים.

יואב קיש: כאן זה לא לגבי הספורטאי.

קריאה: לא.

קריאה: אני מדבר על תעודות רשמיות.

יואב קיש: יש לך אישור על ההכשרה, יש לך גוף ביטחון שהגדרנו ומעבר של הכשרה.

ישי פולק: התעודות הרשמיות של מדריך ירי, זאת תעודה רשמית של המשרד לביטחון פנים.

ישי פולק: ברגע שיש תעודה רשמית, אין טעם שהוא יביא את טופס "א".

ישי פולק: זה עניין טכני משפטי והטופס הזה הוא לא רלוונטי.

קריאה: האגף מכיר גם בהכשרות של ספורטאי כמדריך ירי.

יואב קיש: לדעתי זה לא הסעיף.

יוסי מנשה: מדובר רק על גופי הביטחון.

עידו בן יצחק: אני אציין – אני לא יודע אם זה נאמר לפרוטוקול או לא – שהם מסכימים להוסיף את הרשות להגנה על עדים.

יואב קיש: בסדר.

יואב קיש: נוסיף את הרשות להגנה על עדים.

אנדרי אבנטוב: אחראי על הכשרות במשטרה.

אנדרי אבנטוב: אני מבקש להוסיף בסעיף 2 בעמוד 6 את הנושא של כל מי שרוצה לקבל רובה ציד , רובה אוויר, אקדח אוויר, רובה צבאי.

אמיר אוחנה: איך לא מוכלל בפנים משמר בתי המשפט?

יואב קיש: הוא לא מוגדר כגוף ביטחון.

אמיר אוחנה: והרשות להגנת עדים כן מוגדרת כך?

יואב קיש: כן.

אנדרי אבנטוב: לבי הנושא הזה של הטבלה בדף 6, בסעיף 2.

אנדרי אבנטוב: חובה להוסיף או בוחן או לפחות מינימום פגיעות.

אנדרי אבנטוב: מה שמובן לי כרגע מהטבלה זה שבן אדם שרוצה לקבל רובה ציד, מגיע, יורה 11 כדורים ובלי קשר אם הוא פגע או לא פגע, הוא אמור לקבל את הרישיון.

יואב קיש: אנחנו כרגע נשאיר את זה כך.

יואב קיש: אם יאמרו במשרד שהם חושבים שגם במקום הזה צריך להראות יכולת פגיעה, אני חושב שזה לרובים פחות רלוונטי.

יואב קיש: זה לשיקול המשרד.

יואב קיש: תחשבו על זה ותתייחסו לזה.

יואב קיש: אני אומר את זה כי אני עוצר עכשיו את הדיון.

יואב קיש: אנחנו חרגנו בהרבה מעבר לזמן ונצטרך לקבוע עוד דיון כדי לסיים את ההקראה ולשמוע אם יהיו עוד הערות.

יואב קיש: בכל מקרה עד עמוד 7 סיימנו כולל הקראה, קיבלנו את ההחלטות ואנחנו נמשיך בישיבה נוספת שיתכן שתתקיים ביום חמישי או בשבוע הבא.

יואב קיש: אני הבטחתי לשר שאני מקדם את זה ועושה את זה במלוא המרץ.

יואב קיש: תודה רבה.

יואב קיש: הישיבה נעולה.